Фэмбой

***Фэмбо́й*** (ад  )&nbsp;— слэнгавы тэрмін, які адносіцца да мужчын (звычайна цысгендэрных), якія выказваюць сябе традыцыйна жаночымі паводзінамі, альбо да ЛГБТ-людзей любой гендэрнай ідэнтычнасьці, якія дэманструюць «мяккі» мужчынскі вобраз.

Як інтэрнэт-эстэтыка, вобраз *фэмбоя* можа быць паказаны праз выкарыстаньне ўпрыгожваньняў, нашэньне жаночага адзеньня й макіяжу, альбо праз выраз жаночых паводніцкіх якасьцяў. Слова *фэмбой* можа выкарыстоўвацца ў якасьці як сэксуальнага, гэтак і не сэксуальнага тэрміну; яно не пазначае канкрэтную сэксуальную арыентацыю альбо гендэрную ролю.

Тэрмін узьнік у 1990-х гадох. З тых часоў ён стаў папулярны на інтэрнэт-форумах і ў сацыяльных сетках, такіх як TikTok, дзе такія трэнды, як «#femboyfriday» і «#femboyhooters», прыцягнулі ўвагу СМІ. У гендэрных дасьледаваньнях тэрмін таксама выкарыстоўваецца як ідэнтыфікатар трансгендэраў; у дасьледаваньнях парнаграфіі тэрмін разглядаецца як ідэнтыфікатар пакорлівай ролі ў плоцевым акце і як праява элемэнтаў сэксуальных фантазіяў.

## Тэрмін
### Этымалёгія
Тэрмін *фэмбой* ёсьць калькай з ангельскага *femboy*. Паводле Dictionary.com, тэрмін *femboy* зьявіўся ў 1990-х гадох і ўяўляе сабой злучэньне словаў *fem* (скарачэньне ад *feminine* і *[[femme]]*) і *boy*. Існуе іншы варыянт напісаньня слова, *femboi*, які выкарыстоўвае ЛГБТ-тэрмін *[[boi]]*, які з 2000 году стаў пазначаць «маладога, прывабнага гея». Тэрмін *boi* таксама выкарыстоўвацца, у якасьці альтэрнатыўнага напісаньня слова «boy», незалежна ад сэксуальнасьці.

### Дэфініцыі
*Фэмбой*&nbsp;— мужчына ці небінарны чалавек, які выкарыстоўвае эстэтычна і культурна жаночыя элемэнты для выражэньня больш жаночага боку традыцыйнай мужчынскай зьнешнасьці; «Collins English Dictionary» вызначае *фэмбоя* як «мужчыну, чыя зьнешнасьць і паводніцкія рысы лічацца ўмоўна жаночымі». Паводле Dictionary.com, варыянт *femboi* можа адносіцца да «больш мяккіх» людзей, напрыклад маладых транс-мужчын ці буч-лезьбіянак. Пачаткова тэрмін выкарыстоўваўся як прыніжальны выраз у дачыненьні да не мужных мужчын, але затым быў пераразьмеркаваны; тэрмін усё яшчэ можа выкарыстоўвацца як абраза ў дачыненьні да транс-жанчын.

Нароўні з такімі тэрмінамі, як *[[sissy]]*, ***фэмбой*** не выкарыстоўваецца ў чыста парнаграфічным сэнсе&nbsp;— ён можа прымяняцца для абазначэньня мужчыны, які займаецца несэксуальным кросдрэсынгам альбо трансьвестычным фэтышызмам.

Цэтлік *фэмбой* выкарыстоўваецца на такіх плятформах, як Tumblr, для абазначэньня сэксуальнай ролі гея, падобнай на ролю жанчыны ў заходняй культуры; ён зьвязаны з такімі тэрмінамі, як *boywife* і *pussyboy*, для абазначэньня «самаідэнтыфікаваных жанчынападобных андрафільных мужчын, якія імкнуцца выключна да пранікненьня дамінуючых, мужных мужчын». Рычард Вітніёргу сьцьвярджае, што падобны цэтлік «дазваляе гэтым блогерам абʼяднаць свой выбар сэксуальнага абʼекта і сэксуальную ролю ў форму субʼектыўнасьці, зь якой могуць ідэнтыфікавацца іншыя», і лічыць, што людзі, якія выкарыстоўваюць гэтыя цэтлікі, падзяляюць «ніжнюю ідэнтычнасьць» зь незаходнімі гамасэксуаламі.

Фэмбоі былі фэтышызаваныя, а групы фэмбояў, як лічыцца, абмяжоўваюць тых, каго яны дапускаюць да ўдзелу, фармуючы групы «свой&nbsp;— чужой».

## Атрыбуты
Праведзены ў 2022 годзе аналіз самых папулярных аўтараў-мужчын на TikTok выявіў прысутнасьць жанчынападобных атрыбутаў, такіх як выкарыстаньне фарбы для валасоў і ўпрыгожваньняў. Аўтары артыкула выявілі, што топ-стваральнікі плятформы былі «даволі аднастайныя;  амаль выключна белыя, падцягнутыя й маладыя, з ідэальнай альбо амаль ідэальнай сымэтрыяй асобы й значным упрыгожваньнем цела», заявіўшы, што стваральнікі-мужчыны выкарыстоўвалі тэрмін *фэмбой* у якасьці замены цэтлікаў «жанчынападобны» й «гей».

Фэмбоі могуць займацца кросдрэсынгам і апранацца ў адзеньне, якое асацыюецца з эстэтыкай фэмбояў, напрыклад спадніцы, сукенкі й гольфы. Джулс Джаана Глісан сьцьвярджае, што фэмбоі з 4chan «часта, але не заўсёды робяць гармонатэрапію транссэксуальнасьці». Многія фэмбоі ідэалізуюць плоскія жаночыя грудзі, з-за чаго некаторых зь іх выкарыстоўваць прэпараты, якія прымяняюцца ў гармонатэрапіі транссэксуальнасьці, каб запавольваюць рост грудзей. Элемэнт маладосьці ў культуры фэмбояў выклікае пытаньні пра тое, як доўга чалавек можа заставацца фэмбоем.

Для транс-жанчынаў быць фэмбоем&nbsp;— спосаб пазьбегнуць мэдычных цяжкасьцяў, зьвязаных зь транс-пераходам. Глісан таксама апісвае *фэмбояў* як «спосаб пазьбегнуць унутранай і вонкавай трансфобіі», а таксама «ўнікальнай стыгмы», зь якой сутыкаюцца трансгендэрныя жанчыны. Яна разглядае фэмбояў як «самаробную, падобную да жанчыны зьяву», якая супрацьстаіць традыцыйнай мэдычнай практыцы, зьвязанай з гендэрным пераходам.

Тэрмін *фэмбой* падобны на тэрмін *[[шымэйл]]* (*shemale*) тым, што абодва пазначаюць людзей, якія дэманструюць адначасова мужчынскія й жаночыя паводзіны; яны выказваюць жаноцкасьць у далікатнай манеры без прысутнасьці сэксуалізаванага жаночага цела, напрыклад, вялікіх грудзей. У часопісе *Porn Studies* Эмэралд Воўт лічыць, што фэмбоі ўключаюць у сябе як жанчынападобных цысгендэрныэ мужчынаў, так і, нягледзячы на адсутнасьць цялеснай жаноцкасьці, «ніжніх» трансгендэрных жанчын. У парнаграфіі, на яе думку, фэмбой падзяляе ідэю «юнацкай зьнешнасьці» з *[[твінк]]амі* і «ўяўляе сабой элемэнт сэксуальнай фантазіі» пра трансгендэрную жаноцкасьць.

## Гісторыя, эстэтыка і культура

Культура фэмбояў пачала фармавацца ў ЗША ў 1990-х гадох. Пасьля таго як тэрмін быў выкарыстаны ў Інтэрнэце, пачалі фармавацца супольнасьці фэмбояў. Прыкладна ў 2018 годзе тэрмін *фэмбой* можна было сустрэць амаль выключна на 4chan, асабліва на форуме /lgbt/. Пазьней ён стаў папулярны на такіх плятформах, як Reddit і TikTok. На Reddit разьмяшчаецца як сэксуальны, так і несэксуальны фэмбой-кантэнт. r/feminineboys быў створаны ў 2012 годзе й да ліпеня 2024 году налічваў  удзельнікаў; на сайце таксама ёсьць парнаграфічныя супольнасьці, такія як r/FemBoys. TikTok быў названы «бясьпечнай прасторай», якая дазваляе волю гендэрнага выказваньня. Эстэтыка фэмбояў параўноўвалася з такімі фігурамі ў папулярнай культуры, як Гары Стайлс; вірусныя гэштэгі, такія як «#FemboyFriday», і мэмы, такія як «Femboy Hooters», спрыялі папулярызацыі эстэтыкі.

Паводле Ае Лэй Туны, культура фэмбояў прысутнічала ў «Вясновай рэвалюцыі» ў Мʼянме (пратэсты супраць кіроўнай вайсковай хунты, усталяванай пасьля дзяржаўнага перавароту 2021 году). Падчас пратэстаў адзеньне фэмбояў выкарыстоўвалася для прыцягненьня ўвагі, пры гэтым гендэрна неканформнае адзеньне апраналі не фэмбоі. Тун разглядае ўкараненьне культуры *фэмбояў*, раней незнаёмай Мʼянме, як тактыку, якая вядзе да «сацыяльнай і культурнай ідэалягічнай рэвалюцыі». У публікацыі Інстытуту Юсафа Ісхака ад 2021 году дзейнасьць фэмбояў супраць хунты апісваецца як «падрыў ейных прынцыпаў кіраваньня», праводзіцца параўнаньне з супрацьдзеяньнем удзелу ЗША ў Віетнамскай вайне й антываенным лёзунгам «Make love, not war» ().

## Заўвагі
### Асноўныя

### Камэнтары

## Крыніцы

Катэгорыя:Нэалягізмы
Катэгорыя:Сэксуальны слэнг
Катэгорыя:Сеткавы жаргон
Катэгорыя:Інтэрнэт-мэмы
Катэгорыя:Пакаленьне Z
Катэгорыя:Гендэрная ідэнтычнасьць
Катэгорыя:Фэномэны 4chan
Катэгорыя:Інтэрнэт-культура